open-index/open-wikipedia-markdown huggingface dataset:
Hector France

**Hector France** (Mirecourt, 5 july 1837 - Rueil-Malmaison, 19 augustus 1908) wie in Frânsk skriuwer. Syn meast ferneamde wurk wie *Sous le Burnous* (1886) mei yllustraasjes fan Paul Avril en yn it Ingelsk oerset as *Musk Hashish and Blood* fan Alfred Allinson.

## Wurk

* *L’Amour au pays bleu*, Parys, Éditions Alphonse Lemerre, 1880 
* *Le Péché de sœur Cunégonde*, Parys, Éditions Chauvin, 1880
* *Les Cent Curés paillards*, Parys, Librairie du progrès, 1883
* *Marie Queue-de-Vache*, Parys, Librairie du progrès, 1883
* *Les Va-nu-pieds de Londres*, Parys, G. Charpentier et Cie Éditeurs, 1883
* *Le Roman du curé*, Parys, Éditions Henri Oriol, 1884
* *La Pudique Albion. Les Nuits de Londres*, Parys, G. Charpentier et Cie Éditeurs, 1885, 
* *Sous le burnous*, Parys, G. Charpentier et Cie Éditeurs, 1886, - fannijs Toulouse, Anacharsis, 2011
* *L’Armée de John Bull*, Parys, G. Charpentier et Cie Éditeurs, 1887
* *Ketty Culbute*, suivi de *La Révolte des Tramps* et de *La Gigue d'Ève*, Brussel, Messageries de le Presse, 1887
* *Sac au dos à travers l’Espagne*, Parys, G. Charpentier et Cie Éditeurs, 1888
* *La Vierge russe*, Parys, H. Geffroy, 1893
* *Dictionnaire de la langue verte. Archaïsmes, néologismes, locutions étrangères, patois*, Parys, Librairie du progrès, 1890
* *Roman d'une jeune fille pauvre*, Parys, H. Geffroy, 1896
* *Les Mystères du monde, par Hector France, suite et fin des « Mystères du peuple », par Eugène Sue…*, Parys, Éditions Maurice Lachâtre, 1898
* *L’Outrage*, Parys, H. Geffroy, 1900
* *Croquis d'outre-Manche*, Parys, Éditions Eugène Fasquelle, 1900
* *Au pays de Cocagne, principauté de Monaco*, Parys, Éditions Eugène Fasquelle, 1902
* *Musk, Hashish and Blood*, Parys, Éditions C. Carrington, 1902
* *Le Beau Nègre : roman de mœurs sud-américaines*, Parys, Éditions C. Carrington, 1902
* *La Fille du garde-chasse*, Parys, H. Geffroy, 1903
* *Un Parisien en Sibérie*, première partie, *Le Tueur de Cosaques*, Parys, Éditions A.-L. Guyot, 1906

## Keppeling om utens
*  Hector France by Gallica.bnf.fr
Bristol (Ingelân)

**Bristol** is in stêd yn Ingelân, 190 km westlik fan London mei sa'n 410.300 ynwenners (2010), dy leit oan de mûning fan rivier de Avon. 
It is in stêd en in seremoanjeel greefskip fan Ingelân. Dy situaasje is unyk yn Ingelân, alle oare stêden mei de status fan in *Unitary Authority* hawwe net de status fan greefskip. De stêd hat in ynternasjonale haven en is in bekend sintrum fan fleantúchyndustry, mei BAE Systems, dêr't guon fan de Concordes boud waarden. Ek is Bristol in sintrum foar auto- en wynymport. Cameron Ballonnen yn Bedminster beweare dat se de grutste fabrikant fan hjitteloftballons binne.
__NOTOC__
De stêd hat in âld sintrum en in ferneamde universiteit. De *Clifton Suspension Bridge* waard yn 1830 ûntwurpen troch de ferneamde yngenieur Isambard Kingdom Brunel. Yn Bristol stiet ek it âldste teater fan Ingelân, it *Theatre Royal* út 1766.

Yn de Twadde Wrâldkriich rûn de stêd in soad skea op.

## Stedsdielen fan Bristol
Ashley, Avonmouth, Bedminster, Bishopston, Bishopsworth, Brislington East, Brislington West, Cabot, Clifton, Clifton East, Cotham, Easton, Eastville, Fillwood, Fishponds, Frome Vale, Hartcliffe, Henbury, Hengrove, Henleaze, Hillfields, Horfield, Kingsweston, Kingswood, Knowle, Lawrence Hill, Lockleaze, Redland, Southmead, Southville, St George East, St George West, St Pauls, Stockwood, Stoke Bishop, Westbury on Trym, Whitchurch Park en Windmill Hill.

## Ferkear
13 kilometer súdlik fan de stêd leit 'Bristol Airport', in fleanfjild mei ferskate Europeeske reisdoelen. Der binne twa belangryke treinstasjons; Bristol Temple Meads en Bristol Parkway. Bristol leit op twa sneldiken, de M4 is in east-west ferbining (Londen, Bristol, Wales), de M5 is in noard-súdwest ferbining (Birmingham, Bristol, Plymouth).

## Festivals
* Hjitteloftballons - Bristol International Balloon Fiesta
* Boaten en mear - Bristol Harbour Festival

## Berne yn Bristol
* David Prowse (1935-2020), akteur en gewichtheffer 
* Robert Wyatt (1945), tromslagger en sjonger
* Nik Kershaw (1958), popmuzikant
* James May (1963), presintator
* Damien Hirst (1965), keunstskilder
* Peter Higgs (1929), wittenskipper
* Chris Mason (1969), darter
Bristol

*Bristol (stêd), in stêd en *[[unitary authority]]* yn Ingelân
*Bristol (Konnetikut), plak yn Konnetikut	
*Bristol (Floarida), plak yn Floarida
*Bristol (Indiana), plak yn Indiana
*Bristol (Nij-Hampshire), plak yn Nij-Hampshire
*Bristol (Pennsylvania), plak yn Pennsylvania
*Bristol (Rhode Island), plak yn Rhode Island
*Bristol (Súd-Dakota), plak yn Súd-Dakota	
*Bristol (Tennessee), plak yn Tennessee
*Bristol (Firginia), plak yn Firginia
*Bristol (winkelkeatling), in winkelkeatling
*Bristol Cars, in automerk
*Bristol (motorfyts), in histoarysk merk fan bromfytsen
*Bristol Commercial Vehicles, in frachtwein- en bussemerk
*Bristol Aeroplane Company, in Britske fleanmasinebouwer
*Bristol Jupiter, in fleanmasinemotor
Henri Nannen

**Henri Nannen** (Emden, 25 desimber 1913 – Hannover, 13 oktober 1996) wie in ferneamd Dútsk sjoernalist.

Nannen syn heit wie plysjeman yn Emden. Nanne studearre keunstskiednis oan de Universiteit fan München. Yn de tritiggerjierren gie er oan it wurk as sjoernalist. Meidat Nannen in grutte, kante en blonde keardel wie, like er in soad op de ideale Ariër fan de Nasjonaalsosjalisten yn it Dútslân fan doe. Dêrom waard er de sprekker by it ôfnimmen fan de Olympyske Eed by de Spullen fan 1936 yn Berlyn. Yn de Twadde Wrâldkriich tsjinne Nannen by de SS-Standarte Kurt Eggers, in propaganda-ienheid yn Ytaalje. Nei de kriich waard er wer sjoernalist dy't foar de *Hannoverschen Neusten Nachrichten*, de krante *Abendpost* en de *Zickzack*, in krante ornearre foar de jongerein.

Nanne stichte teffens útjouwerij *Gruner + Jahr* en it nijsmagazyn *[[Stern (magazine)|Der Stern]]*. Hy joech lieding oan it magazyn fan 1948 oant 1980; it waard yn dy jierren ien fan de sterkste blêden yn Jeropa. It blêd kaam it earst út op 1 augustus 1948.  

Nannen waard in ferneamd keunstsamler en goeddogger fan de *[[Keunsthal yn Emden|Kunsthalle]]* yn Emden, dy't er 1983 sette liet. De Henri Nannen Prizen wurde alle jierren ta syn eare útrikt.

Nannen boaske mei Eske Nannen, in earder berneaktrise.

## Literatuer
; Oer libben en wurk
* *100 Jahre Henri Nannen.* Der Mann, der den *stern* erfand. *stern*-edition Nr. 1/2013. Verlag Gruner + Jahr, Hamboarch. Mei bydragen fann Hermann Schreiber, Manfred Bissinger, Michael Seufert, Theo Sommer, Alice Schwarzer, Wibke Bruhns, Stefan Aust, Angelika Jahr en oaren en ynterviiuws mei Robert Lebeck, Julia Jäkel, Mathias Döpfner en Stephanie Nannen.
* Horst Janssen: *Brief an Mynher Henri Nannen*, Verlag St. Gertrude, Hamboarch 1988, ISBN 978-3-923848-39-3. 
* Erich Kuby: *Der Fall „Stern“ und die Folgen.* Konkret Literatur, Hamboarch 1983, ISBN 3922144330.
* Nils Minkmar: *Die doppelte Wundertüte. Wie Henri Nannen den ‚Stern‘ erfand.* Yn: Lutz Hachmeister, Friedemann Siering (fannijs útj.): *Die Herren Journalisten.* Beck, München 2002, ISBN 3-406-47597-3, s. 185–195.
* Hermann Schreiber: *Henry Nannen. Drei Leben*. Bertelsmann, München 1999, ISBN 3570001962.
* Günther Schwarberg: *Das vergess ich nie*, Erinnerungen, Göttingen 2007
* Peter Wanjek: *Der deutsche Heftroman. Ein Handbuch der zwischen 1900 und 1945 im Deutschen Reich erschienenen Romanhefte*, Wilfersdorf (Ganzbiller) 1993, s. 296.

; Ynterviews en sa.
* Gero von Boehm: *Henri Nannen. 17. Juni 1983*. Ynterview yn: *Begegnungen. Menschenbilder aus drei Jahrzehnten*. Samling Rolf Heyne, München 2012, ISBN 978-3-89910-443-1, s.26-33
* *Gespräche 1991*, û.o. mei Klaus von Dohnanyi, Henri Nannen, John Neumeier, Dr. Klaus Murmann, Uwe Seeler u. Giorgio Armani, o.A., Egon Zehnder International, Hamboarch 1992, o. ISBN
John Cleland

**John Cleland** (Kingston upon Thames, Surrey, 1709 – Londen, 23 jannewaris 1789) wie in Ingelsk skriuwer dy't fral yn it ûnthâld bleaun is om syn roman *Memoirs of a Woman of Pleasure*, mear ferneamd ûnder de titel *[[Fanny Hill]]*.

Cleland besocht de Londenske *Westminster School* en wurke foar it regear yn Smyrna en Bombay. Dêrnei sette er him nei wenjen yn Londen en waard skriuwer.

Hy skreau *Fanny Hill*, in eroatysk eksplisite roman oer in prostituee yn Londen, wylst er fêst siet om reden fan skulden. It boek waard yn twa dielen publisearre yn 1748 en 1749.
Neidat er maart 1749 frijkaam wie, waard er yn novimber fan itselde jier op 'en nij oanholden fanwege syn boek, mei de útjouwer en de drukker. Yn de rjochtssaak dy't folge distansjearre er him fan it wurk. Yllegale edysjes fan it boek waarden neitiid lykwols goed ferkocht. Maart 1750 publisearre Cleland in earbere ferzje fan it wurk.

## Oar wurk
**Memoirs of a Coxcomb* (1751)
**The Surprises of Love* (1764)
**The Surprises of Love: Exemplified in the Romance of a Day, Or An Adventure in Greenwich-Park, Last Easter. The Romance of a Night, Or A Covent-Garden-adventure* (koarte ferhalen)
**The Woman of Honour* (1768)
**Molly Hill Memoirs of The Sister of Fanny Hill*
**The Illustrated Fanny Hill*
**Memoirs of an Oxford Scholar*

Fierder hat Cleland in stikmannich toanielstikken skreaun, dy't lykwols nea útfierd waarden, en makke er gedichten, fertalings en bydragen oan tydskriften.

## Keppeling om utens
* De tekst fan Fanny Hill yn Wikisource
Rauoaljemotor

De **rauoaljemotor** is in type ferbaarningsmotor dy't fergelike wurde kin mei de gloeikopmotor. De motor kin earst oan de praat brocht wurde neidat de kop waarm genôch makke is. In rauoaljemotor kin rinne op in ferskaat oan oaljesoarten, lykas âlde motoroalje en plantaardige oaljes. De rauoaljemotor waard meast brûkt as stasjonêre motor en yn boaten. In rauoaljemotor hat in leech toeretal.

De rauoaljemotor waard stadichoan ferfongen troch de diselmotor, dy't yn 1892 útfûn waard en yn 1897 foar it earst op de merke kaam.

## Sjoch ek
*Petroaljemotor
*Gasmotor

## Keppelings om utens
*Draaiende motor op Youtube
*Ferskaat oan útfierings
Édouard-Henri Avril

**Édouard-Henri Avril** (Algiers, 21 maaie 1849 – Le Raincy, 1928) wie in Frânsk skilder/grafysk keunstner dy't ferneamd waard ûnder it pseudonym **Paul Avril** as yllustrator fan eroatyske literatuer.

## Biografy
Avril wie ynearsten militêr, mar ferdjippe him letter yn de keunst. Hy besocht ferskillende Paryske salons nei 1878. Fan 1874 oant 1878 studearre er oan de École des Beaux Arts. Doe't him frege waard de novelle *Fortunio* fan Théophile Gautier te yllustrearjen keas er de skûlnamme Paul Avril. Dêrom wurdt er wolris troch elkoar helle mei syn broer Paul Victor Avril. Avril syn namme krige rillegau klank en hy krige in protte yllustraasjeopdrachten foar boeken fan ferneamde skriuwers. Hy makke ek geregeldwei wurk dat ta de 'galante literatuer' rekkene wurdt. Dy eroatyske geskriften waarden yn lytse oplagen, faak op abonnemintsbasis, oan sammelers ferkocht.

Avril yllustrearre ûnder oaren:
* Gustave Flaubert - *Salammbô*;
* Théophile Gautier - *Le Roi Caundale*;
* John Cleland - *[[Fanny Hill]]*;
* Jean Baptiste Louvet de Couvray - *Les aventures du Chevalier de Faublas*;
* Mario Uchard - *Mon Oncle Barbassou*;
* Jules Michelet - *La Femme*;
* Hector France - *Musque, hashish et sang*;
* Pietro Aretino - *Sonetti lussuriosi*;
* Alfred de Musset - *Gamiani* (skriuwer is soms striderij oer).
* Octave Uzanne - mear as ien wurken

De yllustraasjes dy't er makke foar Friedrich Karl Forberg, *[[De figuris Veneris|De Figuris Veneris]]. Manuel d’érotologie classique* (1906; fertaling út it Latyn yn it Frânsk), wurde as syn bêste wurk beskôge.

## Galery


Image:Paul Avril - Les Sonnetts Luxurieux (1892) de Pietro Aretino, 6.jpg|*Les Sonnetts Luxurieux* (1892) fan Pietro Aretino
Image:Édouard-Henri Avril (23).jpg|yllustraasje foar *De Figuris Veneris*
Image:Histoire de Saturnin - Paul Avril - 1908.jpg|*Histoire de Saturnin* 1908
Image:Édouard-Henri Avril (6).jpg|yllustraasje foar *[[Fanny Hill]]*: "Les charmes de Fanny exposés"
Image:Édouard-Henri Avril (3) crop.JPG|yllustraasje foar *Fanny Hill*: "Fanny emboldens William"
File:Édouard-Henri Avril (8).jpg|yllustraasje foar *Fanny Hill*: Fanny leit de swipe oer Mr. Barville
Image:Édouard-Henri_Avril_(13).jpg| Misjonaris posysje



## Keppelings om utens
* Fotogalerij
Boksermotor

In **boksermotor** is in ferbaarningsmotor mei de silinderpearen (benei) rjocht tsjinoer elkoar pleatst. Sadwaande bliuwt it motorblok frijwat plat en komt it swiertepunt fan it reau mei sa'n motor leger te lizzen, wat in posityf effekt hat op de rydeigenskippen. In oar foardiel is dat de motor perfekt yn balâns is, meidat de krêften fan de tsjinoer inoar lizzende sûgers elkoar opheffe.
De boksermotor is súksesfol tapast yn sawol auto's as motorfytsen en is in populêre motor foar lichte fleanmasines.

De boksermotor waard 1896 fan Carl Benz útfûn. Benz neamde him „Contra-Motor“, en boude de motor 1897 foar it earst yn in auto, Model „Dos à Dos“ (Frânsk foar 'rêch oan rêch').

De Ingelske namme foar de fjouwersilinderboksermotor is *flat four*; foar de twasilinderboksermotor is it *flat twin* of *boxertwin*; en de Ingelske beneaming foar de seissilinderboksermotor is *flat six*.


File:R68-opposed-cylinders.jpg|1954 BMW "Boxer" motorfytsmotor
File:Volkswagen motor cut 1945.JPG|De luchtkuolle boksermotor fan de Folkswein út 1945
Ofbyld:ULPower UL260i.jpg|UL260i, fjouwersilinder fleanmasinemotor
Ofbyld:Diesel Engine Type DS140 2C Hino.jpg|1969, Hino Motors, tolvesilinder bokserdiesel yn it Japansk Transport Museum yn Chiyoda-ku Tokyo

## Keppelings om utens
* Mear oer techyk fan- en auto's mei in boksermotor
Grykske Iepenbiering fan Ezra

De ***Grykske Iepenbiering fan Ezra*** is in algemien as apokryf beskôge joadsk religieus geskrift, besibbe oan it Alde Testamint fan 'e Bibel. It is in pseudepigraaf ûnder de namme fan 'e bibelske preester Ezra, en is oerlevere yn mar twa Gryksktalige manuskripten. Eins is it it wurk fan in anonime skriuwer. It wurdt datearre tusken de twadde en de njoggende iuw. De tekst is swier beynfloede troch in oar apokryf geskrift, *[[Ezra (Latyn)]]*. Boppedat binne de beide oerlevere ferzjes grutdiels op 'e nij redigearre of mooglik sels wol hielendal werskreaun troch ien of mear kristlike redakteurs, dy't de nammen fan 'e apostels Paulus en Jehannes, kening Heroades en oare nijtestamintyske personaazjes deryn befrissele hawwe. De *Grykske Iepenbiering fan Ezra* moat net betize wurde mei de *[[Joadske Iepenbiering fan Ezra]]*, wat in alternative namme is foar *Ezra (Latyn)*.

Lykas yn in grut part fan 'e joadske apokalyptyske literatuer wurdt ek yn 'e *Grykske Iepenbiering fan Ezra* oan 'e haadpersoan, yn dit gefal Ezra, in fizioen toand fan 'e himel en de hel, wêrby't de bestraffings dy't de sûnders ûndergean moatte yn detail beskreaun wurde. Yn 'e himel giet Ezra mei God yn petear oer de fraach wêrom't hy (God) de minske it fermogen om te sûndigjen jûn hat. God antwurdet dat it oan 'e minsken sels leit as hja sûndigje, mei't hy harren ek frije wil jûn hat. Ezra reägearret dêrop troch te sizzen dat God likegoed de einferantwurding draacht, mei't er ek Eva en de slange en de beam mei de ferbeane fruchten skepen hie. Hy beskuldiget God derfan dat dy in rjochtfeardichheidsgefoel fan neat hat. God jout him gjin beskie, ek net as Ezra foar de sûnders yn it pleit giet. Neitiid kriget Ezra de hel te sjen, dêr't de tramtearrings de revu passearje dy't de sûnders dêr ûndergean moatte. Ek moetet er de duvel sels. Uteinlik, as Ezra útropt dat nimmen oan sokke tramtearring ûntkomme kin om't nimmen sûnder sûnde is, fertelt God him dat hy de krúsdea trochstien hat om 'e minskheid te rêden, dyjingen te ferjaan dy't yn him leauwe en de dea te ferslaan.
1 Ezra

**"1 Ezra"** of **"1 Esdras"** hat yn de Wikipedy ferskate betsjuttings:

* It kristlike bibelboek *Ezra*, ek wol bekend as *1 Ezra* of *1 Esdras* (yn 'e *[[Fulgaat]]* en eastersk-otterdokse bibels), sjoch: ''Ezra'' (bibelboek).
* It apokrife boek *Ezra (Gryksk)*, ek wol bekend as *1 Ezra* of *1 Esdras* (yn 'e measte apokrife taheakken op Ingelsktalige bibels); *3 Ezra* of *3 Esdras* (yn 'e *Fulgaat*); *Ezra A* of *Esdras A* (yn 'e *[[Septuaginta]]* en Gryksk-otterdokse bibels); en *2 Ezra* of *2 Esdras* (yn Slavyske eastersk-otterdokse bibels), sjoch: *[[Ezra (Gryksk)]]*.
Gebed fan Salomo

It ***Gebed fan Salomo*** is in algemien as apokryf beskôge joadske religieuze tekst, besibbe oan it Alde Testamint fan 'e Bibel. It is basearre op 'e bibelpassaazje *[[1 Keningen]]* 8:22-52, wêryn't in gebed fan 'e Israelityske kening Salomo beskreaun wurdt. Neffens *1 Keningen* moat dit gebed útsprutsen wêze steande foar it alter en yn it bywêzen fan *"de hiele gemeente fan Israel"*, ta gelegenheid fan 'e ynwijing fan 'e (earste) Timpel fan Jeruzalim. In selsstannich foarkommende, justjes ynkoarte ferzje fan dit gebed wurdt yn guon Latynsktalige bibels as haadstik 52 taheakke oan it deuterokanonike bibelboek *[[Jezus Sirach]]*. Inkeld wurdt it ek wol as in apart bibelboek tafoege drekt folgjend op *Jezus Sirach*. It *Gebed fan Salomo* is in lofsang op God, wêrby't dy tanke wurdt foar de tagedienens dy't er it Israelityske folk toand hat. It is ûnwierskynlik dat it echt troch kening Salomo skreaun is.
Sieds Lykles

**Sieds Lykles** (Ferwerderadiel, 14 maaie 1858 - Amsterdam, 25 april 1913) wie in Nederlânsk ofsier fan sûnens (dokter), direkteur fan it gesticht yn Lawang op East-Java (Nederlânsk-Ynje) en genêshear-direkteur fan it *Gasthuis voor Vallende Ziekten* yn Amsterdam. 

## Nederlânsk-Ynje
Lykles waard oplaat ta offisier fan sûnens en tsjinne yn it Keninklik Nederlânsk-Ynjysk Leger oant er 1883 troch dokter Bauer, direkteur fan it gesticht yn Buitenzorg, as ûnderdirekteur oannaam waard. Dêrnei waard er earste direkteur fan it ferbetteringsgesticht yn Soerabaya; 1898 waard útein set mei de bou fan in grut nij gesticht (hielendal neffens oanwizings fan Lykles) yn Porrong, tichteby Lawang (yn it plak fan de boppe neamde ynrjochtingen). Dêr wie plak foar 450 ynlanners en 110 Europeanen; tichteby wie ek in koloanje, dêr't pasjinten wennen, dy't noch tafersjoch nedich hiene, dy't frije ferpleging krigen en dy't oan it wurk koene by in lânboubedriuw dat ta de ynrjochting hearde. Lykles waard 10 july 1902 direkteur; 1906 gier er werom nei Nederlân.

## Nederlân
Lykles waard 1909 genêshear-direkteur fan it *Gasthuis voor Vallende Ziekten* oan de Overtoom yn Amsterdam en beneamd ta ridder yn de Oarder fan de Nederlânske Liuw.
FOXE Award

De ***FOXE Awards*** (of ***F.O.X.E. Awards***) binne in trijetal Amerikaanske prizen dy't ienris yn it jier takend wurde foar de bêste pornoakteurs. Dizze prizen wurde útrikt troch de *[[Fans of X-Rated Entertainment]]* ("Fans fan Pornografysk Entertainment"), yn 'e regel ôfkoarte ta FOXE of F.O.X.E., in organisaasje fan pornofans dy't yn 1990 oprjochte is troch pornoakteur, -regisseur en -resinsint William Margold en pornoaktrise Viper. Njonken it takennen fan 'e *FOXE Awards* set dy organisaasje him yn foar it rjocht op frijheid fan mieningsutering en striidt er tsjin sinsuer yn 'e Feriene Steaten op it mêd fan pornografy. De earste útrikking fan 'e *FOXE Awards* fûn plak op 14 febrewaris 1990, as ûnderdiel fan 'e útrikkingsseremoanje fan 'e bekendere *[[XRCO Award]]s*. Sûnt 1991 is der in selsstannige útrikkingsseremoanje; de yntree dy't dêrfoar heft wurdt, wurdt bestege oan anty-sinsuerkampanjes.

Der binne trije ûnderskate *FOXE Awards*, dy't troch in stimming ûnder fans tawiisd wurde: *male fan favorite* ("manlike favoryt fan 'e fans"), *female fan favorite* ("froulike favoryt fan 'e fans") en *video vixen* ("fideokanjer"); dy lêste priis wurdt útrikt oan in (altyd froulike) nijynkommeling yn 'e pornoyndustry. Guon jierren wurde der noch inkele bykommende, spesjale prizen takend, lykas foar: fan fan it jier. In akteur of aktrise dy't trijeris in *FOXE Award* wûn hat, kriget de saneamde *FOXE X Award* en kin dêrnei net mear meitingje nei nije *FOXE Awards*. Under de pornoaktrises dy't in *FOXE X Award* wûn hawwe, binne Tera Patrick, Nina Hartley en Jill Kelly.

## Keppelings om utens
* Offisjele webside fan FOXE
FAME Award

De ***FAME Awards*** (of ***F.A.M.E. Awards***) binne in groep Amerikaanske prizen dy't ienris yn it jier takend wurde foar de bêste pornografyske films. Dizze prizen wurde útrikt troch de *[[Fans of Adult Media and Entertainment]]* ("Fans fan Pornografyske Media en Entertainment"), yn 'e regel ôfkoarte ta FAME of F.A.M.E., in organisaasje dy't yn 2005 oprjochte waard troch in fjouwertal tydskriften en bedriuwen út 'e Amerikaanske pornoyndustry (*[[Genesis (tydskrift)|Genesis]]*, *[[Adam & Eve (bedriuw)|Adam & Eve]]*, *[[WantedList]]* en *[[AVN]]*) mei as doel om fans fan pornografy by steat te stellen en stim op harren favoriten.

It stimmen wurdt dien yn twa omgongen. Yn 'e earste omgong kin elkenien syn eigen favoriten foardrage en dêrop stimme. De acht mei de measte stimmen geane troch nei de twadde omgong en binne dan nominearre. De útslach fan 'e twadde omgong wurdt geheim holden oant de útrikking fan 'e prizen, dy't plakfynt op 'e *Erotica LA Show* yn Los Angeles. Yn 2007 waarden der mear as 100.000 stimmen útbrocht.

De kategoryen binne foar in part ferlykber mei oare pornografyprizen (favorite manlike stjer, favorite froulike stjer, favorite film, favorite regisseur), mar wike dêr foar in part ek fan ôf (leaflingskont, leaflingsboarsten, meast seksy lichem). Under de pornoaktrises dy't alris in *FAME Award* wûn hawwe, binne Jenna Jameson, Tera Patrick, Gina Lynn, Jesse Jane, Belladonna, Amy Ried en Lisa Ann.

## Keppelings om utens
● Offisjele webside fan 'e ''FAME Awards''
Venus Award

De ***Venus Awards*** binne in groep Jeropeeske prizen dy't ienris yn it jier takend wurde foar de bêste pornografyske films. Dizze prizen wurde útrikt op 'e *[[Venus Berlin]]*-erotykfakbeurs yn 'e Dútske haadstêd Berlyn. De earste útrikking fûn plak yn 1994 yn in stik as tritich kategoryen. Yn 'e jierren 2005-2009 waarden ynstee fan 'e *Venus Awards* de *[[eLine Award]]s* of *Eroticline Awards* útrikt. Yn 2010 kaam de *Venus Award* werom. Under de pornoaktrises dy't alris in *Venus Award* wûn hawwe, binne Sarah Young, Tanya Russof, Tanya Hansen, Gina Wild, Tera Patrick, Katsuni en Jesse Jane.

## Keppelings om utens
* Offisjele webside fan 'e ''Venus Awards''
Erotixxx Award

De ***Erotixxx Awards*** (foarhinne de ***eLine Awards*** of ***Eroticline Awards*** neamd) binne in groep Jeropeeske prizen dy't ienris yn it jier takend wurde foar de bêste pornografyske films. Dizze prizen wurde útrikt op 'e *[[eroFame]]*-erotykbeurs yn it Dútske Hannover, troch it faktydskrift *Medien eLine*.

De earste útrikking fûn plak yn 2005 yn mear as tweintich kategoryen. Fan 2005 oant 2008 hieten de *Erotixxx Awards* noch *eLine Awards* of *Eroticline Awards*, en oant en mei 2009 waarden se útrikt op 'e *[[Venus Berlin]]*-erotykfakbeurs yn 'e Dútske haadstêd Berlyn. Dêr ferfongen se de útrikking fan 'e *[[Venus Award]]s*, dy't fan 1994 oant 2004 op it *Venus Berlin* plakfûn hie. Yn 2010 kaam de *Venus Award* lykwols werom en wiek de *Erotixxx Award* út nei Hannover.

De winners fan 'e *Erotixxx Award* wurde keazen troch in kombinaasje fan in faksjuery en in stimming ûnder de webmasters en registrearre leden fan beskate Dútske pornografyske websiden. De útrikkingsseremoanje fynt plak yn it ramt fan in galabarren. Under de pornoaktrises dy't alris in *Erotixxx Award* wûn hawwe, binne Tera Patrick, Tarra White, Jesse Jane en Annina Ucatis. De Amerikaanske pornoprodusint Larry Flynt krige yn 2007 de *eLine European Adult Life Style Award* takend.
XFANZ Award

De ***XFANZ Awards*** binne in groep Amerikaanske prizen dy't ienris yn it jier takend wurde foar de bêste pornoakteurs en -aktrises. Dizze prizen wurde útrikt op it *[[XFANZ Summer Expo]]*, it earste pornografyske ekspo dat yn 'e iepen loft holden wurdt, yn it *Hard Rock Hotel & Casino*, te Las Vegas, yn 'e Amerikaanske steat Nevada. De prizen wurde takend op grûn fan in stimming ûnder de fans (dêrfandinne de namme).

De earste útrikking waard holden yn 2010. Der binne acht kategoryen: froulike stjer fan it jier; manlike stjer fan it jier; nije (froulike) stjer fan it jier; ynternetbabe fan it jier; milf fan it jier; Aziatyske stjer fan it jier; Latina-stjer fan it jier; en ''ebony''-stjer fan it jier. Dêrnjonken binne der noch twa spesjale prizen: de *Super Star Honors* ("superstjerearepriis") en de *Legendary Star Honors* ("legindaryske-stjerearepriis"). De bekendste winneresse fan in *XFANZ Award* is nei alle gedachten pornoaktrise Lisa Ann, dy't yn 2010 ta milf fan it jier útroppen waard.

## Keppelings om utens
* Offisjele webside fan it ''XFANZ Summer Expo''
UK Adult Film and Television Award

De ***UK Adult Film and Television Awards*** of ***UKAFTA Awards*** (of koartwei *UKAFTA's*) wiene in groep Britske prizen dy't ienris yn it jier takend waarden foar de bêste pornografyske films. De namme fan dizze prizen wie mei sin modellearre nei de wichtichste Britske *mainstream*-filmpriis, de *[[BAFTA]]*. De *UKAFTA's* waarden útrikt troch it pornolabel *[[Redzone Pictures]]* en de *[[UK Adult Producers Trade Association]]* (UKAPTA) mei as doel om 'e Britske pornoyndustry te promoatsjen. De earste útrikking waard holden op 17 novimber 2006 yn it Hammersmith Palais te Londen, en waard presintearre troch de Britske pornoprodusint, -regisseur en -akteur Ben Dover.

Der wiene likernôch tritich ûnderskate kategoryen, wêrmei't sawol aktearprestaasjes en rezjy, as produksje en technyk eare waarden. De *UKAFTA's* besloegen net allinnich de media film en tillefyzje, sa't de namme al oanjout, mar teffens ynternet. Der wie harren lykwols net in lang libben beskern: de trêde útrikking, yn 2008, wie mei-iens ek de lêste. Men wol hawwe dat de *UKAFTA's* te sink gien binne oan ûnfoldwaande finansjele dekking kombinearre mei minne plenning en promoasje. Under de pornoaktrises dy't in *UKAFTA* wûn hawwe, binne Savannah Gold, Carmel Moore en Carmella Bing.

## Keppelings om utens
* Offisjele webside fan 'e ''UK Adult Film and Television Awards''
FICEB Award

De ***FICEB Awards*** binne in groep Jeropeeske prizen dy't sûnt 2001 ienris yn it jier takend wurde foar de bêste pornografyske films. Dizze prizen wurde útrikt op it Ynternasjonaal Eroatysk Filmfestival fan Barseloana, oftewol it *FICEB* (Katalaansk: *Festival Internacional de Cinema Eròtic de Barcelona*). Dat is in jierliks evenemint dat bestiet sûnt 1992, en dat yn ferliking mei it oare grutte Jeropeeske pornografyske filmfestival, it *[[Hot d'Or]]*-filmfestival yn it Frânske Cannes (dat ûnderwilens út 'e tiid rekke is), minder eksklusyf en mear alles omfiemjend neamd is. It duorret fiif dagen en omfettet opfierings fan stripteases en live seksshows, linzjerymoadeshows en in seksproduktebeurs. Yn 'e jierren 2005 en 2006 besochten yn trochsneed 50.000 minsken dit evenemint.

Sûnt 1997 wurdt it *FICEB* holden yn it La Farga-sealesintrum yn L'Hospitalet de Llobregat, de grutste foarstêd fan 'e Katalaanske haadstêd Barseloana. De útsûndering op dy regel wie 2008, doe't it gemeentebestjoer fan L'Hospitalet de Llobregat yn in kontroversjele ûnwikkeling ynienen besleat om 'e fergunning foar it festival net te fernijen, sadat de organisaasje dat jiers útwike moast nei de Spaanske haadstêd Madrid. Sûnt 2005 genietet it *FICEB* offisjele erkenning fan it regear fan 'e autonome regio Kataloanje.

Der besteane trije soarten *FICEB Awards*, dy't elkmis wer ûnderferdield binne yn in stik as tweintich ûnderskate kategoryen: de *Ninfa* (Katalaansk foar "Nimf") foar heteroseksuële (en lesbyske) pornografy; de *HeatGay* foar (manlike) homoseksuële pornografy; en de *Tacón de Aguja* ("Hege Hakke") foar pornografy op it mêd fan bondaazje, s.m. en oare foarmen fan seksueel fetsjisme. Under de pornoaktrises dy't alris in *FICEB Ninfa Award* wûn hawwe, binne Belladonna, Katsuni, Rita Faltoyano, Tarra White, Gina Lynn en Sylvia Saint.

## Keppelings om utens
* Offisjele webside fan it FICEB
Murk Boerstra

**Murk Boerstra** (Snits, 29 novimber 1883 - De Haach, 9 maaie 1953) wie in Nederlânsk luitenant-generaal, kommandant fan it Nederlânsk-Yndysk Leger.

## Wurkpaad
Boerstra waard 22 july 1904 beneamd ta twadde luitenant fan de artillery fan it leger yn East-Ynje, dêr't er oan ferskate kriichshannelingen meidie. Yn 1906 waard er befoardere ta earste luitenant en yn 1910 gie er werom nei Nederlân. Hy waard learaar oan de Keninklike Militêre Akademy yn Breda. In stikmannich jierren letter waard er talitten oan de hegere kriichsskoalle yn De Haach dêr't er syn stúdzjes fuortsette. Werom yn Nederlânsk-Ynje klom er op ta (kaptein yn 1918, majoar yn 1926, luitenant-kolonel yn 1928 en kolonel yn 1931) de rang fan generaal-majoar (1932), sjef fan de generale stêf fan it KNYL. 

Boerstra wie ûnder mear as militêr attasjee ferbûn oan de gesantskippen yn Tokio en yn Peking, dat hy kaam in soad te witten oer de ferhâldings yn it Fiere Easten. At Boerstra mei ferlof yn Nederlân wie, siet er yn ferskillende kommissys wat de ferdigening fan Nederlânsk-Ynje oangie. Hy wie doe ek ynspekteur fan de Militêre Loftfeart fan it Keninklik Nederlânsk-Yndysk Leger. Op 30 july 1935 waard er beneamd ta luitenant-generaal en kommandant fan it Nederlânsk-Ynjysk leger en kaam yn Ynje oan mei de *Sibajak*. 

Yn de tiid dat er kommandant wie siet er yn de kommissy Sintraal Komitee yn Nederlânsk-Ynje. Yn de Folksried pleite er foar fersterking fan it leger en foar in mear mobile macht mei it each op de ynternasjonale tastân. It wie neffens him net goed om jin oan in beskaat gebiet te ferbinen en hy kundige oan dat der rillegau frijwilligerskorpsen oprjochte wurde soenen. Yn in ynterview  joech Boerstra útlis fan syn belied. Hy wie fan betinken dat de bewapening fan Java mei 20.000 man beropstroepen en mei yn de bûtengoaen nochris 12.000 man moai genôch wie foar de ferdigening (syn wurden: *wat door bezuinigingen enerzijds kleiner werd, werd anderzijds beter, doordat men naar middelen zocht om de effectieve kracht van het leger te behouden, ondanks de bezuiniging.* En oer de grutte fan it leger yn Ynje fergelike mei dat fan Nederlân (efter elkoar 40.000 man en 400.000 man) sei er dat *Indië geen landsgrenzen had en dat een uitstekend georganiseerd, goed aangevoerd, zij het niet groot beroepsleger wel degelijk een factor van grote  betekenis was*. Neffens Boerstra soe de fijân it ek net maklik krije yn de bûtengoaen en de oaljehavens op Borneo. Hy trede 26 july 1939 ôf as kommandant fan it Nederlânsk-Ynjysk leger en waard opfolge troche generaal-majoar Berenschot. Hy sei yn syn eintaspraak: *Gij kunt er staat op maken dat het leger, naar organisatie en bewapening, zich zal kunnen meten met elke tegenstander, die het tegenover zich mocht vinden.*

## Keppeling om utens
* Biografy Boerstra op Historici.nl
Exotic Dancer Award

De ***Exotic Dancer Awards*** (ek wol ôfkoarte ta de ***ED Awards***) binne in groep Amerikaanske prizen dy't ienris yn it jier takend wurde foar de bêste strippers. Dizze prizen wurde útrikt troch it tydskrift *[[Exotic Dancer (tydskrift)|Exotic Dancer]]* ("eksoatysk dûnseresse" is in Amerikaansk eufemisme foar "stripper"), op 'e *Annual Adult Nightclub & Exotic Dancer Awards Show*, te Las Vegas, yn 'e Amerikaanske steat Nevada. De earste útrikking fan 'e *Exotic Dancer Awards* fûn plak yn 1997. De prizen wurde takend op grûn fan in stimming ûnder de fans.

Neffens de eigen webside wurde de *Exotic Dancer Awards* wol de *[[Oskar|Oskars]]* fan 'e 18+ nachtklubyndustry neamd. It is wier dat se ek bûten it eigen fermidden in beskate ferneamdens genietsje, dy't benammentlik feroarsake wurdt troch it feit dat in soad strippers ek aktyf binne as pornoaktrise, en sadwaande al bekend binne as se dizze priis winne. Guon winners fan in *Exotic Dancer Award* binne Lovette, Nina Mercedez, Cherokee en Jesse Jane.

## Keppelings om utens
* Offisjele webside fan 'e ''Exotic Dancer Awards''
Goa

* In krite of lânstreek, sjoch: goa (krite).

* De eardere Portegeeske koloanje Goa of, sekuerder stavere, Goä, sjoch: Goä (koloanje).
* De Yndiaaske dielsteat Goa of, sekuerder stavere, Goä, sjoch: Goä.
L'Hospitalet de Llobregat

**L'Hospitalet de Llobregat** is in gemeente mei goed 257.000 iynwenners (sifers 2012), yn de Spaanske regio Kataloanje, yn de provinsje Barselona. De stêd is ien fan de tichtsbefolke stêden fan Spanje en ek fan de hiele Europeeske Uny.

## Beskriuwing
L'Hospitalet de Llobregat, gewoanwei yn it koart **Hospitalet** neamd, leit tusken de rivier de Llobregat en de stêd Barselona. Feitlik is Hospitalet de súdlike tagongpoarte fan Barselona foar treinreizgers en automobilisten. Hospitalet is part fan de metropoal Barselona. De ynwenners fan Barselona kenne Hospitalet benammen fawege de festiging dêre fan in grutte Sweedske wenwinkel. Elts jier yn oktober wurdt yn Hospitalet it Ynternasjonaal Eroatysk Filmfestival fan Barcelona holden.

## Demografy
De befolking fan L'Hospitalet bestiet mar foar 45,68% út Katalanen, de oare goed 54% fan de befolking komt of út it bûtenlân (23,76%; fral út Ekwador, de Dominikaanske Republyk en Marokko) of út it oarepart Spanje.


Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.6,0.7,0.8)

ImageSize = width:450 height:250
PlotArea = left:50 bottom:30 top:30 right:30
DateFormat = x.y
Period = from:0 till:280
TimeAxis = orientation:vertical
AlignBars = justify
ScaleMajor = gridcolor:b increment:35 start:0
ScaleMinor = gridcolor:a increment:7 start:0
BackgroundColors = canvas:c

BarData=

 bar:1857 text:1857
 bar:1877 text:1877
 bar:1897 text:1897
 bar:1910 text:1910
 bar:1930 text:1930
 bar:1950 text:1950
 bar:1970 text:1970
 bar:1991 text:1991
 bar:2011 text:2011
 bar:2012 text:2012

PlotData=
 color:d width:25 align:left

 bar:1857 from:0 till: 3
 bar:1877 from:0 till: 4
 bar:1897 from:0 till: 5
 bar:1910 from:0 till: 7
 bar:1930 from:0 till: 38
 bar:1950 from:0 till: 72
 bar:1970 from:0 till: 242
 bar:1991 from:0 till: 273
 bar:2011 from:0 till: 257
 bar:2012 from:0 till: 257

PlotData=

 bar:1857 at: 3 fontsize:s text: 3 shift:(-5,5)
 bar:1877 at: 4 fontsize:s text: 4 shift:(-5,5)
 bar:1897 at: 5 fontsize:s text: 5 shift:(-5,5)
 bar:1910 at: 7 fontsize:s text: 7 shift:(-5,5)
 bar:1930 at: 38 fontsize:S text: 38 shift:(-5,5)
 bar:1950 at: 72 fontsize:S text: 72 shift:(-5,5)
 bar:1970 at: 242 fontsize:S text: 242 shift:(-10,5)
 bar:1991 at: 273 fontsize:S text: 273 shift:(-10,5)
 bar:2011 at: 257 fontsize:S text: 257 shift:(-10,5)
 bar:2012 at: 257 fontsize:S text: 257 shift:(-10,5)

Ynwennertal yn tûzentallen
## Stedsbyld

Ofbyld:Spain.Hospitalet.Centre.Pz.Ajuntament.Casa.de.la.Vila.jpeg|*Casa de la Vila*
Ofbyld:Spain.Hospitalet.Centre.Pz.Ajuntament.Caja.de.Pensiones.jpeg|*Edificis de La Caixa*
Ofbyld:Spain.Hospitalet.Centre.Pz.Ajuntament..jpeg|*Plaça de l'Ajuntament*
Ofbyld:Spain.Hospitalet.Centre.Casino.del.Centre.jpeg|*Casino del Centre*
Ofbyld:Spain.Hospitalet.Centre.La.Farga.02.jpeg|*La Farga*


## Berne yn L'Hospitalet de Llobregat
* Ferran Adrià (1962), kok
* Enrique De Lucas (1978), fuotballer
* Antoni Soldevilla (1978), fuotballer
* Víctor Valdés (1982), fuotballer
* Jordi Alba (1989), fuotballer

## Keppeling om utens
* Artisike en histoaryske gebouwen yn Hospitalet de Llobregat
Adam Film World Guide Award

De ***Adam Film World Guide Awards*** (of ***AFWG Awards***) wiene in groep Amerikaanske prizen dy't fan 1981 oant 2008 ienris yn it jier takend waarden foar de bêste pornografyske films. Dizze prizen waarden útrikt troch it tydskrift *[[Adam Film World Guide]]*. Se kamen fuort út 'e âldere *[[X Caliber Award]]s*, dy't it blêd *[[Adam Film World]]* fan 1976 oant 1978 útrikte. De wichtichste reden om dy yn 1981 ûnder in oare namme nij libben yn te blazen, wie om 'e lansearring fan it sustermagazine *Adam Film World Guide* buorkundich te meitsjen.

Oars as de measte pornografyprizen, dy't ien winner yn in grut tal ûnderskate kategoryen útroppe, hiene de *Adam Film World Guide Awards* de earste tweintich jier mar in pear kategoryen (te witten: bêste films, bêste fideo's, bêste sekssênes, bêste manlike en froulike akteurs en bêste regisseurs), mar beneamden se yn elkmis fan dy kategoryen in top 10. Yn 2002 waard lykwols it roer omsmiten. Fan doe ôf oan waard it stramyn fan oare prizen folge mei 53 kategoryen dy't mar ien winner hiene.

Trochdat elkenien oergie op digitale opnamemetoaden, ferdwûn ek it ferskil tusken films dy't op it medium film opnommen wiene en dy't op fideo opnommen wiene, dat yn 2005 waarden de kategoryen bêste film en bêste fideo gearfoege. Yn 2007 fûn der foar it lêst in útrikkingsseremoanje plak; de winners fan 'e lêste *Adam Film World Guide Awards*, yn 2008, waarden publisearre yn it julynûmer fan 'e *Adam Film World Guide*. Under de pornoaktrises dy't in *Adam Film World Guide Award* wûn hawwe, binne Jenna Jameson, Amy Ried, Mika Tan en Sienna West.
Gerardus Johannes Berenschot

**Gerardus Johannes Berenschot** (Solok, 24 july 1887 – Batavia, 13 oktober 1941) wie in Nederlânsk luitenant-generaal en kommandant fan it Keninklik Nederlânsk-Yndysk Leger. Hy wie yn it Nederlânsk-Yndyske leger de twadde kommandant fan Yndo-Europeesk komôf, ek wol (Yndyske) Nederlanner neamd, nei G.C.E. (Frits) fan Daalen. Krekt foardat oan Japan de oarloch ferklearre waard, kaam er om yn in fleantúchûngemak.
August Allebé

**August Allebé** (Amsterdam, 19 april 1838 - dêre, 10 jannewaris 1927) wie in Nederlânsk keunstskilder en litograaf. 

## Wurkpaad
Allebé studearre oan de Ryksakademy fan Byldzjende Keunsten yn Amsterdam. Hy wie dêr heechlearaar fuort nei de oprjochting yn 1880 en fan 1890 oant 1906 direkteur. Syn oeuvre befettet portretten, stillibbens en lânskippen. Krekt as in protte oare skilders yn dy tiid wurke er in skoft op it plattelân, yn syn gefal yn Dongen, yn de jierren sechtich fan de njoggentjinde iuw. Allebé syn ier wurk wie fral romantysk, mar letter gie er oer op in mear realistyske styl. Syn wurk is fan in goede kwaliteit, mar net sa bekend. Syn namme hat mear klank fan syn funksjes oan de Ryksakademy.

Allebé hie as dosint in wichtige ynfloed op de skilders fan de saneamde Amsterdamske Skoalle. Ta syn learlingen wurde ûnder oaren Jan Voerman, Antoon Derkinderen, Jan Veth, Jan Sluijters, Jan Toorop, Richard Roland Holst, Jan Tiele en Lizzy Ansingh rekkene. Ek Mondriaan hat oan de Ryksakademy studearre doe't Allebé dêr direkteur wie. Fierders wiene der keunstners dy't nei harren ôfstudearjen les by him namen, lykas Suze Robertson en George Breitner. Ek yllustratoaren studearren by Allebé, ûnder oaren Johan Braakensiek, Cornelis Jetses en Tjeerd Bottema. Hy hie in soad kunde yn keunstfermiddens, bygelyks mei de *[[Amsterdamse Joffers]].*

Der binne mear as ien strjitten en pleinen nei Allebé ferneamd.

## Skilderijen
Wurk fan August Allebé is te sjen yn ûnder oaren it Ryksmuseum, it Steds Museum, it Amsterdam Museum en it Teylers Museum.


Ofbyld:August Allebé - 'Nadagen'.jpg|*Neidagen* (1863)
Ofbyld:August Allebé - De vlinders.jpg|*De flinters* (1871)
Ofbyld:Museumbezoek August Allebé.jpg|*Museumbesite* (1870)
Ofbyld:After-birth visit.jpg|*Kreambesite*
Ekseterboek

It **Ekseterboek**, yn it Ingelsk: ***Exeter Book***, en ek bekend ûnder de Latynske namme ***Codex Exoniensis***, is in tsiende-iuwske samling fan Aldingelske poëzij, en ien fan mar fjouwer fan sokke samlingen dy't oerlevere binne. Teffens is it de grutste fan dy fjouwer. It is neamd nei de Súdingelske stêd Ekseter, greefskip Devon,  en wurdt bewarre yn 'e Librije fan 'e Katedraal fan Ekseter (ûnder de oantsjutting MS 3501). Dêr is it al sûnt 1050, doe't it oan 'e librije kado dien waard troch Leofric, de earste biskop fan Ekseter. Nei alle gedachten hie it oarspronklik 131 siden, mar de earste acht dêrfan binne op in net neier oantsjutber stuit ferlern gien en ferfongen troch acht oare siden.

It is net persiis dúdlik wannear't it Ekseterboek datearre wurde moat, mar it wie perfoarst ien fan 'e wurken dy't yn 'e tsiende iuw it ljocht seagen ûnder de grutte weroplibbing fan 'e Aldingelske literatuer ûnder ynfloed fan 'e geastlike oarder fan 'e benediktinen. Yn 'e regel giet men derfan út dat it skreaun is yn 'e perioade tusken 960 en 990.

Behalven gedichten befettet it Ekseterboek ek mear as njoggentich riedlingen, dy't skreaun binne yn 'e Angelsaksyske styl en kwa ûnderwerp útinoar rinne fan it godstsjinstich oant it wrâldsk. Guon binne dûbelsinnich op it skabeljeuze ôf, lykas riedling 25:

## Ynhâld fan it Ekseterboek
* *Christ I*
* *Christ II*
* *Christ III*
* *Guthlac A*
* *Guthlac B*
* *Azarias*
* *The Phoenix*
* *Juliana*
* *[[The Wanderer]]*
**  Fryske oersetting: *[[De Balling]]* (fert. Klaas Bruinsma, 1987)
* *The Gifts of Men*
* *Precepts*
* *[[The Seafarer]]*
**  Fryske oersetting: *[[De Seeman (Aldingelsk gedicht)|De Seeman]]* (fert. Klaas Bruinsma, 1986)
* *Vainglory*
* *[[Widsith]]*
* *The Fortunes of Men*
* *Maxims I*
* *The Order of the World*
* *The Rhyming Poem*
* *The Panther*
* *The Whale*
* *The Partridge*
* *Soul and Body II*
* *Deor*
* *Wulf and Eadwacer*
* riedlingen 1-59
* *The Wife's Lament*
* *The Judgment Day I*
* *Resignation*
* *The Descent into Hell*
* *Alms-Giving*
* *Pharaoh*
* *The Lord’s Prayer I*
* *Homiletic Fragment II*
* riedling 30b
* riedling 60
* *The Husband's Message*
* *The Ruin*
* riedlingen 61-95
Grykske Iepenbiering fan Daniël

De ***Grykske Iepenbiering fan Daniël*** is in algemien as apokryf beskôge kristlike religieuze tekst, besibbe oan it Alde Testamint fan 'e Bibel. It is in pseudepigrafysk geskrift ûnder de namme fan 'e Joadske profeet en foaroanman Daniël, dat eins yn it Gryksk yn 'e njoggende iuw skreaun is yn it Byzantynske Ryk, hoewol't it wol kâns hat dat der tekstfragminten yn opnommen binne dy't fan iuwen earder datearje. De *Grykske Iepenbiering fan Daniël*, dy't net betize wurde moat mei de sânde-iuwske *[[Syryske Iepenbiering fan Daniël]]* of de tolfde-iuwske *[[Hebriuwske Iepenbiering fan Daniël]]*, waard werûntdutsen yn 'e njoggentjinde iuw. It kin ferdield wurde yn twa parten. Yn it foarste diel (*Iep.f.Dan.* 1-7) wurdt de Byzantynsk-Arabyske Oarloch fan 'e achtste iuw en de kroaning fan Karel de Grutte yn foarsein. It oarde diel (*Iep.f.Dan.* 8-14) foarmet in beskriuwing fan 'e karaktereigenskippen fan 'e Antykrist.
Willem die Madocke maecte

**Willem die Madocke maecte** is de selsoantsjutting fan 'e fierders anonime, wierskynlik Eastflaamske skriuwer dy't omtrint 1260 it ferneamde Midnederlânske fabeleftige epysk gedicht *[[Van den Vos Reynaerde]]* skreau. Der is frijwol neat mei wissichheid oer de man bekend, útsein it yn syn skûlnamme besletten leine feit dat er de auteur wêze soe fan it fierders ûnbekende *Madocke*. (Hubert Lampo wol hawwe dat dy titel ferwize kin nei de Welske prins Madoc ap Owain, dy't neffens de leginde yn 1170 nei Amearika fear). Op grûn fan syn skriuwstyl en taaleigen binne taalhistoarisy fan tinken dat *Willem die Madocke maecte* ôfkomstich wie út 'e streek tusken Gint en Hulst.

Resint is men begûn te tinken oan Willem fan Boudelo (byneamd Willem Koarthals) as in mooglike kandidaat foar de wiere identiteit fan maecWillem die Madocke te. Willem Koarthals wie in lekebroer yn 'e abdij fan it Flaamske Boudelo en behearde foar de greven fan Flaanderen in sikehûs te Risel. Teffens kocht er foar it grevehûs ûnûntgûne grûnen oan en wied er midsman yn juridyske skelen. Ien fan syn grûnoankeapen wie fuort by it doarpke Absdale, tusken Hulst en Aksel, dêr't er ek in hûs hie, sa't bliken docht út akten fan 1267 en 1280. En krekt Absdale spilet in wichtige rol yn *Van den Vos Reynaerde*.
De Seeman

* In Frysk liet, dichte en op muzyk set troch Piter Jelles Troelstra (nû. 57 yn 'e *Fryslân Sjongt*-bondel fan 2000): ''De Seeman'' (liet).
* In Aldingelsk gedicht dat oerlevere is yn it tsiende-iuwske *[[Ekseterboek]]*: ''De Seeman'' (Aldingelsk gedicht).
Anagronisme

In **anagronisme**, fan it Grykske ανά, *ana* ("tsjin" of "wjer-") en χρόνος, *chronos* ("tiid"), is in gronologyske tsjinstridichheid op in beskaat mêd, yn it bysûnder as it njonken persoanen, foarfallen, foarwerpen of gewoanten út in oar tiidrek pleatst wurdt. Gauris is it ding dat yn 'e tiid mispleatst is in foarwerp, mar it kin likegoed in útspraak, literêr wurdgebrûk, technologyske ûntwikkeling, filosofysk idee, muzykstyl, gewoante, de stof wêrfan't in ding makke is of lykfol hokker oar ding ek wêze dat oan in beskate tiidsperioade bûn is en by fersin bûten syn eigentlike tiidsdomein pleatst wurdt. In foarbyld dat gauris jûn wurdt, is dat fan in akteur dy't yn in film in Romeinsk soldaat spilet, mar fergetten is om syn polshorloazje ôf te dwaan.
Scandinavian Adult Award

De ***Scandinavian Adult Awards*** binne in groep Skandinavyske prizen dy't ienris yn it jier takend wurde foar de bêste pornografyske films. Dizze prizen wurde yn acht kategoryen útrikt troch de Deenske webside *[[Side6.dk]]* (útspr: "sideseks"), dy't him dêrby konsintrearret op kwaliteitsoriïntearre films fan Skandinavyske makkelei.

De earste útrikking fûn plak yn 2007 op de erotykbeurs *[[Erotic World 2021]]* yn 'e *Valby Hal* te Valby, in wyk fan 'e Deenske haadstêd Kopenhagen. Dêrby waard û.o. oan 'e Amerikaanske pornoaktrise Jesse Jane de priis foar bêst ferkeapjende ynternasjonale stjer takend. Bêst ferkeapjende Skandinavyske stjer wie Gry Bay, en bêste Skandinavyske aktrise wie Zilja Sweet.

## Keppelings om utens
* Offisjele webside fan 'e ''Scandinavian Adult Awards''
Delta di Venere Award

De ***Delta di Venere Awards*** binne in groep Jeropeeske prizen dy't ienris yn it jier takend wurde foar de bêste pornografyske films. Dizze prizen wurde útrikt op 'e erotykfakbeurs *[[Fiere Delta di Venere]]* dy't ôfwikseljend holden wurdt yn 'e Noarditaljaanske stêden Milaan en Turyn. Dêrby wurdt fral de Italjaanske pornoyndustry yn it sintsje set. De earste útrikking fûn plak yn novimber 2004 yn in stik as tweintich kategoryen. Under de pornoaktrises dy't alris in *Delta di Venere Award* wûn hawwe, binne Jesse Jane, Ashley Long, Jessica Jaymes en Veronica Da Souza.

## Keppelings om utens
* Offisjele webside fan 'e ''Fiere Delta di Venere''
Adultex Award

De ***Adultex Awards*** binne in groep Australyske prizen dy't ienris yn it jier takend wurde foar de bêste seksprodukten, wêrûnder pornografyske films. Dizze prizen wurde útrikt op 'e *[[Adultex]]*-erotykfakbeurs yn de Gold Coast, in baaiplak oan 'e súdeastlike kust fan 'e Australyske provinsje Queenslân, 94 km besuden de provinsjale haadstêd Brisbane. Neffens de eigen webside is *Adultex* *"de grutste gearkomste fan produsinten en ferkeapers út 'e pornoyndustry op it súdlik healrûn"*. Yn 2012 wûn bgl. de Amerikaanske pornoaktrise Jesse Jane in *Adultex Award*.

## Keppelings om utens
* Offisjele webside fan ''Adultex''
Magnum opus

Mei de term ***magnum opus*** (Latyn foar "grut wurk"; meartal: *magna opera*) wurdt de grutste en mooglikerwize bêste, meast ferneamde en/of populêrste skepping fan in skriuwer, komponist of keunstner oantsjut. Soms wurdt it ek wol brûkt om nei *in* grut wurk, ynstee fan *it* grutte wurk, fan in spesifike persoan te ferwizen. In *magnum opus* ûnderskiedt him fan in masterwurk troch it betingst dat it in wurk op grutte skaal wêze moat (wat by in masterwurk net needsaaklikerwize sa hoecht te wêzen), en it ûntbrekken fan it betingst dat it ornaris ta de meast súksesfolle wurken fan 'e makker hearre moat (wat by in masterwurk al sa is).